CELEX: 32002R1380
Language: hr
Date: 2002-07-29 00:00:00
Title: Uredba Komisije (EZ) br. 1380/2002 od 29. srpnja 2002. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               216
            
         32002R1380
   
               L 200/12
            
            
               SLUŽBENI LIST EUROPSKE UNIJE
            
            
               29.07.2002.
            
         
      UREDBA KOMISIJE (EZ) br. 1380/2002
   od 29. srpnja 2002.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 969/2002 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2002.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 149, 7.6.2002., str. 20.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Tekući proizvod koji se sastoji od limunovog soka, dodane limunske kiseline (7,6 % na ukupnu težinu) i konzervans, pakiran u plastičnoj boci za maloprodaju (npr. 100 ml) sa štrcaljkom. Štrcaljka čuva esencijalna ulja limuna. Proizvod se koristi za dodavanje kiselog okusa hrani ili piću.
            
            
               2106 90 92
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2106, 2106 90 i 2106 90 92
               Proizvod se ne može razvrstati pod broj 2009 jer je, s obzirom na dodanu limunsku kiselinu, izgubio izvornu značajku voćnog soka (vidjeti također Napomene s objašnjenjem Harmoniziranog sustava uz broj 2009 točku 4.). Uzimajući u obzir njegov sastav, proizvod se ne može smatrati miješanim začinom pod brojem 2103 (vidjeti također Napomene s objašnjenjem Harmoniziranog sustava uz broj 2103).
            
         
               Uljna maziva pasta sljedećeg sastava (postotak po težini):
               
                  
               
                           
                                       —
                                    
                                    
                                       voda
                                    
                                 
                        
                           23,3
                        
                     
                           
                                       —
                                    
                                    
                                       pire od rajčice
                                    
                                 
                        
                           17,7
                        
                     
                           
                                       —
                                    
                                    
                                       sir
                                    
                                 
                        
                           15,4
                        
                     
                           
                                       —
                                    
                                    
                                       salama
                                    
                                 
                        
                           11,3
                        
                     
                           
                                       —
                                    
                                    
                                       rajčica u prahu
                                    
                                 
                        
                           9,6
                        
                     
                           
                                       —
                                    
                                    
                                       maslac
                                    
                                 
                        
                           6,0
                        
                     
                           
                                       —
                                    
                                    
                                       jogurt
                                    
                                 
                        
                           3,6
                        
                     
                           
                                       —
                                    
                                    
                                       pripravak od češnjaka
                                    
                                 
                        
                           2,8
                        
                     
                           
                                       —
                                    
                                    
                                       slatka sirutka u prahu
                                    
                                 
                        
                           2,4
                        
                     
                           
                                       —
                                    
                                    
                                       sol za kuhanj
                                    
                                 e
                        
                           2,3
                        
                     
                           
                                       —
                                    
                                    
                                       kapare
                                    
                                 
                        
                           1,3
                        
                     
                           
                                       —
                                    
                                    
                                       maslinovo ulje
                                    
                                 
                        
                           1,2
                        
                     i male količine emulgatora soli, šećera, papra, origana, peršina, arome, lecitina i kalij sorbata.
               Pripravak je gotov proizvod koji se koristi u prehrambenoj industriji.
            
            
               2106 90 98
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2106, 2106 90 i 2106 90 98.
               Proizvod se ne može smatrati umakom ili miješanim začinom pod brojem 2103 jer je gotov proizvod koji se ne dodaje hrani dok se kuha ili servira. Ne smatra se niti, u smislu broja 2103, pripravkom koji se koristi za dodavanje arome određenim jelima (vidjeti također Napomene s objašnjenjem Harmoniziranog sustava uz broj 2103 dio A).
            
         
               3.   Zasićena otopina esencijalnih ulja u etilnome alkoholu (60 % po težini), koji sadrži prosječno 3 grama narančinog esencijalnog ulja po litri, koji se koristi kao sirovina u prehrambenoj industriji (npr. pekarska roba, čokolada).
            
            
               3302 10 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju Kombinirane nomenklature, bilješkom 2. uz poglavlje 33. i tekstom oznaka KN 3302, 3302 10 i 3302 10 90.
               S obzirom na visoki sadržaj esencijalnih ulja, proizvod se ne može konzumirati kao piće. Nije namijenjen niti za izradu napitaka, na primjer, jednostavnim razrjeđivanjem u vodi (vidjeti Napomene s objašnjenjem Harmoniziranog sustava uz broj 3302).